**Všeobecne záväzné nariadenie Obce Senohrad**

**č. 2/2018**

**o určení výšky dotácie na prevádzku a mzdy na žiaka základnej školy, dieťa materskej školy a dieťa školského zariadenia na území Obce Senohrad na rok 2019**

Obec Senohrad podľa § 6 ods. 1 zákona SNR č. 369/1990 Zb. o obecnom zriadení v znení neskorších zmien a doplnkov a podľa § 6 ods. 12 písm. d) a g) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov sa uznieslo na tomto všeobecne záväznom nariadení Obce Senohrad.

**Článok 1**

**Základné ustanovenia**

1) Účelom tohto všeobecne záväzného nariadenia je určiť výšku a spôsob použitia dotácie na prevádzku a mzdy základnej školy, materskej školy a školského zariadenia (školského klubu detí, zariadenia školského stravovania pre žiakov základnej a materskej školy) zriadených na území Obce Senohrad, ktorých zriaďovateľom je obec, cirkev, fyzická osoba alebo iná právnická osoba a ktoré je na základe rozhodnutia Ministerstva školstva, vedy, výskumu a športu SR (ďalej MŠVVaŠ SR) zaradené do siete škôl a školských zariadení Slovenskej republiky.

**Článok 2**

**Vymedzenie pojmov**

1) Dotácia na mzdy je určená na bežné výdavky a zahŕňa výdavky na tarifný plat a príplatky vyplácané pedagogickým a nepedagogickým zamestnancom školy a školského zariadenia za podmienok a v rozsahu stanovenom osobitným predpisom; výdavky na poistné hradené zamestnávateľom za pedagogických a nepedagogických zamestnancov školy alebo školského zariadenia.

2) Dotácia na prevádzku je určená na bežné výdavky škôl a školských zariadení špecifikovaných v článku 1 tohto nariadenia a zahŕňa výdavky za tovary a služby definované Ministerstvom financií SR v rozpočtovej klasifikácii v kategórii 630 – tovary a služby (cestovné náhrady, energie, voda a komunikácie, materiál, dopravné, rutinná a štandardná údržba, nájomné za nájom a služby) a v kategórii 642 – transfery jednotlivcom (odstupné, odchodné, nemocenské dávky, členské príspevky).

3) Prijímateľom dotácie pre školy a školské zariadenia špecifikované v článku 1 tohto nariadenia je

a) škola a školské zariadenie s právnou subjektivitou v zriaďovateľskej pôsobnosti Obce Senohrad.

**Článok 3**

**Výška dotácie na prevádzku a mzdy na žiaka základnej školy, dieťa materskej školy a dieťa školského zariadenia na území Obce Senohrad**

1) Objem finančných prostriedkov v rozpočte Obce Senohrad na rok 2019 sa na školy a školské zariadenia v zriaďovateľskej pôsobnosti Obce Senohrad rozpisuje podľa počtu detí a žiakov k 15.9. predchádzajúceho kalendárneho roka, ktorý škola a školské zariadenie vykázala v štatistickom výkaze Škol MŠ SR 40-01 a ktoré sú prijaté do škôl a školských zariadení na základe právoplatného rozhodnutia riaditeľa príslušnej školy a školského zariadenia k 15.9.2018.

2) Finančné prostriedky pre školskú jedáleň pri základnej škole sa rozpisujú podľa predpokladaného počtu jedál vydaných žiakom v základnej škole .

4) Finančné prostriedky pre školské jedálne pri materských školách sú zahrnuté v dotácii na prevádzku a mzdy pre materské školy.

5) Ročná výška dotácie na prevádzku a mzdy na žiaka základnej školy, na dieťa materskej školy, dieťa školského zariadenia a vydané jedlo pre žiaka základnej školy pri 100% plnení podielových daní je nasledovná:

|  |  |
| --- | --- |
| **Dieťa, žiak podľa kategórie školy,**  **školského zariadenia** | **Výška dotácie na prevádzku a mzdy na žiaka na rok 2019 v EUR** |
| Dieťa materskej školy v zmysle bodu 1 | 2 320,50 € |
| Dieťa školského klubu detí | 510,00 € |
| Vydané jedlo pre žiaka základnej školy v  zmysle bodu 2 | 153,00 € |

**Výpočet dotácie na rok 2019**

|  |  |
| --- | --- |
| **Dieťa, žiak podľa kategórie školy,**  **školského zariadenia** | **Výška dotácie na prevádzku a mzdy na rok 2019**  **dotácia na žiaka x počet žiakov = škol. zariadenie** |
| Dieťa materskej školy v zmysle bodu1 | 2 320,50 € x 34 = 78 897,00 € |
| Dieťa školského klubu detí | 510,-- € x 32 = 16 320,-- € |
| Vydané jedlo pre žiaka základnej  školy v zmysle bodu 2 | 153,-- € x 138 = 21 114,-- € |
| **Predpokladaná dotácia na rok 2019** | **116 331,-- €** |

6) Dotácie sú poskytované spravidla mesačne do 25. dňa príslušného kalendárneho mesiaca vo výške 1/12 stanoveného ročného rozpisu a prijatých podielových daní v príslušnom kalendárnom mesiaci.

**Článok 4**

**Použitie dotácie na prevádzku a mzdy na žiaka základnej školy, dieťa materskej školy a dieťa školského zariadenia v školách a školských zariadeniach v zriaďovateľskej pôsobnosti Obce Senohrad**

1) Prijímateľ dotácie je oprávnený pridelené finančné prostriedky použiť len na mzdy pedagogických a nepedagogických zamestnancov a prevádzku škôl a školských zariadení Použité finančné prostriedky musia byť vynaložené hospodárne, efektívne, účinne a účelne.

2) Dotáciu možno použiť do konca rozpočtového roka 2019. Podlieha povinnému ročnému zúčtovaniu s rozpočtom Obce Senohrad v termíne do 15.3.2020.

3) Súčasťou vyúčtovania je predloženie ročnej účtovnej závierky za predchádzajúci kalendárny rok.

4) V prípade, že dotácia nebude vyčerpaná do 31.12.2019, je prijímateľ povinný nevyčerpanú časť dotácie vrátiť späť na účet obce do 31.01.2019.

5) Ak prijímateľ dotácie ukončí svoju činnosť v priebehu kalendárneho roka, je povinný zúčtovať poskytnutú dotáciu najneskôr v lehote 30 dní od ukončenia činnosti a v tomto termíne aj odviesť nevyčerpané finančné prostriedky na účet Obce Senohrad.

6) Pri nedodržaní pravidiel a podmienok použitia dotácie na mzdy a prevádzku bude Obec Senohrad postupovať v zmysle osobitných predpisov.

7) Ročná výška dotácie je vždy závislá od skutočnej výšky obcou prijatých podielových daní zo štátneho rozpočtu. V prípade poskytnutia podielových daní Obci Senohrad v sume nižšej ako 100% z priznanej výšky podielových daní v príslušnom kalendárnom roku, sa príjemcom dotácie podľa čl. 3 tohto VZN zníži jej výška o túto sumu rovnakým percentuálnym podielom, ktorej konečná úprava sa vykoná v mesiaci december príslušného kalendárneho roka.

**Článok 6**

**Kontrola použitia dotácie**

1) Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva Obec Senohrad prostredníctvom hlavného kontrolóra obce.

2) Prijímateľ dotácie na mzdy a prevádzku školy a školského zariadenia je povinný predložiť všetky doklady, preukazujúce hospodárne, efektívne, účelné a účinné vynaloženie pridelených finančných prostriedkov.

**Článok 7**

**Záverečné ustanovenia**

1) Podľa tohto VZN sa poskytujú dotácie od 1.1.2019 s platnosťou na jeden rok.

2) Toto všeobecne záväzné nariadenie bolo schválené uznesením Obecného zastupiteľstva v Senohrade č. 1/2018-2019 dňa 05.12.2018; toto VZN nadobúda účinnosť dňom 01.01.2019.

3) Ruší VZN č. 1/2017.

Mgr. Oľga Bartková  
 starostka obce

Dátum vyvesenia: 19.11.2018

